Vyžulėnų ežeras
54°56′28″ š. pl. 25°17′18″ r. ilg.﻿ / ﻿54.94111°š. pl. 25.28833°r. ilg.﻿ / 54.94111; 25.28833 Vyžulėnų ežeras arba Vyžulionių ežeras – ežeras Lietuvoje, Vilniaus rajone, 3 km į rytus nuo Paberžės. Ežero ilgis iš šiaurės į pietus – 0,54 km, plotis – iki 0,31 km. Altitudė 163,1 m. Yra 0,25 ha sala. Rytinis krantas aukštokas, kiti žemesni. Aplinkui plyti pievos, vietomis apaugusios medžiais ir krūmais. Pietuose išteka upelis link Kulikiškio upelio (Daulios intakas, Musės baseinas). Šalia įsikūręs Vyžulionių kaimas. Pietrytinėje ežero pakrantėje yra buvusio Vyžulėnų dvaro sodyba ir parkas. Pietine pakrante eina kelias  5207  Nemenčinė–Eitminiškės–Paberžė .